Karlalið Íslands í körfubolta mætir sjálfum heimsmeisturum Spánar í undankeppni HM í kvöld. Við spilum okkar leik og sjáum hvað gerist segir landsliðsmaðurinn Elvar Már Friðriksson.
Íslenska karlalandsliðið í körfubolta mætir í kvöld einu sterkasta liði heims, Spánverjum. Þetta er fyrsti leikur liðanna í lokaumferð undankeppni heimsmeistaramótsins 2023.
HM verður haldið á Filippseyjum, Japan og Indónesíu á næsta ári. Ísland hefur tvisvar spilað á Eurobasket, EM en aldrei HM en hefur aldrei verið nær því. Liðið tók með sér þrjá sigra úr annarri umferð undankeppninnar og er með sjö stig í þriðja sæti L-riðils eins og Spánn og Ítalía. Í lokaumferðinni sem framundan er mætir Ísland auk Spánar, Úkraínu og Georgíu heima og að heiman. Þrjú efstu liðin af sex fara á HM.
Spilað verður í Pamplona á Spáni í kvöld. Spánverjar eru tvöfaldir heimsmeistarar og þrefaldir Evrópumeistarar og eiga leikmenn í sterkustu deildum heims. Þeir eru sem stendur í öðru sæti heimslistans á eftir Bandaríkjunum. Elvar Már Friðriksson er leikmaður Íslands.
Leikur Spánar og Íslands hefst klukkan 19 í kvöld og verður sýndur beint á RÚV 2. Seinni leikur Íslands í þessum glugga er gegn Úkraínu í Ólafssal á Ásvöllum í Hafnarfirði á laugardagskvöld og hann verður líka sýndur beint á RÚV 2.
..spenntur að takast á við þetta verkefni.
Karlalið Íslands í körfubolta mætir heimsmeisturum Spánar í undankeppni HM í kvöld. Við spilum okkar leik og sjáum hvað gerist, segir landsliðsmaðurinn Elvar Már Friðriksson. 